**Farské oznamy**

**2. nedeľa po Narodení Pána (3.1. 2021)**

|  |  |  |
| --- | --- | --- |
| Pondelok | Pondelok vo vianočnom období |  |
| Utorok | Utorok vo vianočnom období |  |
| Streda | Zjavenie Pána, slávnosť | 10.30 on line prenos |
| Štvrtok | Za povolania na kňazský stav |  |
| Piatok | Piatok po Zjavení Pána |  |
| Sobota | Sobota po Zjavení Pána |  |
| Nedeľa | Tretia nedeľa po Narodení Pána – Krst Krista Pána.  Končí sa vianočné obdobie | 10.30 on line prenos |

V  našej farnosti sa malo na deň Zjavenia Pána uskutočniť koledovanie Dobrej noviny, ktorej výťažok mal ísť na vzdelávania mladých matiek v Ugande. Z dôvodu epidemiologických opatrení sa však neuskutoční. Ak by niekto však chcel podporiť tento projekt, môže poslať príspevok na farský účet s poznámkou „Dobrá novina“ alebo to urobiť priamo na účet Dobrej noviny. Za vašu štedrosť a súcit s chudobnými vám ďakujem.

Prosím o vernosť Duchu Svätému a  dôsledné dodržiavanie epidemiologických opatrení. Viete, že verejné slávenie bohoslužieb je do 24.1. zakázané. Kňazi môžu sláviť v chrámoch súkromné bohoslužby bez účasti veriacich. Takéto súkromné bohoslužby je možné streamovať. Kňazovi pri tom však smie pomáhať len nevyhnutná asistencia. Krsty, sobáše a pohreby je možné sláviť, sú však obmedzené maximálnym počtom 6 účastníkov a podmienené dodržaním hygienických opatrení. Chrámy nie je nariadené zamknúť: nesmú sa v nich ale konať nijaké hromadné podujatia: to sa týka verejného spovedania, aj rozdávania svätého prijímania.  
V nebezpečenstve smrti je, samozrejme, možné individuálne vyslúžiť potrebné sviatosti zomierajúcemu.

Úmysly sv. omší budem slúžiť tak ako sú zapísané, ak by to niekomu nevyhovovalo, prosím, aby mi to dal vedieť na tel. číslo farského úradu 0415575636.

V období Zjavenia Pána sa zvyknú požehnávať domy, hlavne nové. Z dôvodu epidemiologických opatrení v tomto čase to však robiť nebudem, ale rád vám prídem požehnať dom, keď sa situácia vylepší a okolnosti nám to dovolia.

Sv. omša v nedeľu a na slávnosť Zjavenia Pána o 10.30 budú prenášané aj cez internet.

Ďakujem všetkým za preukázanú pomoc a podporu a želám vám peknú nedeľu.